– Так, да Дня беларускага пісьменства сучасныя абрысы набыў фасад кінатэатра, а з нагоды юбілею горада шчучынцаў чакае ўрачыстае адкрыццё яшчэ аднаго пускавога комплексу гэтага аб’екта. Глядзельная зала на 112 месц абсталявана зручнымі, камфортнымі крэсламі, устаноўлены 3D-экран для якаснага прагляду фільмаў, будзе дзейнічаць більярдная, а з цягам часу – кафэ, трэнажорная і танцавальная залы. Атрымаецца шматфункцыянальны маладзёжна-забаўляльны комплекс для адпачынку. Тут будуць праводзіцца дыскатэкі, дзіцячыя святы – ды што заўгодна! Мы гатовы на справе даказаць: дзяржаўная ўстанова можа арганізаваць сэрвіс самага высокага кшталту і паспяхова зарабляць грошы на развіццё новых сучасных паслуг.